 इक नंगा मनुक्ख रंग-बरंगी पग्ग बन्नीऐ जेकर मान मसूस करै तां ओह उन्ना गै भैड़ा लबदा ऐ जिन्ना के देश च बड्डे-बड्डे बन्ने दा विकास करना की जे एह इक कौड़ी सच्चाई ऐ जे इनें बन्नें दे विकास दिएं बड्डिए-बड्डिएं परियोजनाएं च इक बड़ा बड्डा खतरा छप्पे दा ऐ जिस्सी हर कुसा पासेआ असानी कन्नै अनदिक्खा करी दित्ता जंदा ऐ।  हाल च गै जिस्सी हर कुसा पासेआ असानी कन्नै अनदिक्खा करी दित्ता जंदा ऐ।  हाल च गै नर्मदा घाटी थमां खरी मतिआं खूनी क्हानिआं पैदा होईआं न जेहदे च विस्थापन, मौत्तां ते विध्वंस भरोचे दे ते भारत दे विकास तरीक्की ते तकनीक दे नशानें दा खमिआजा इस खित्ते दे गरीब ते पसमांदा लोकें गी भरना पेआ।  हुन अपने घरै दी गल्ला गी गै दिक्खेआ जा।  बटोत-डोडा सिड़क जिमीं च धस्सा करदी ऐ।  एह त्रासदी ते विध्वसंस गै ऐ।  एह्‌दे च इक गल्ला दा खलासा होआ ऐ जे प्रतिश्ठिय बगलिहार परियोजना, जेहदे उप्पर इस बेल्ले सरकदार दा सब्भने थमां मता धेआन ऐ ते जेहड़ी इक दहाके थमां आर्थिक एजेंडा बनी दी ऐ, दी बजाह कन्नै गै एह् सब किश होआ करदा ऐ।  हुन सोआल एह पैदा हुंदा ऐ जे बिजली परियोजना जेहड़िआं जदिआं न ते जिंदे लेई देश दे कुदरती संसाधने दा इस्तमाल कीत्ता जंदा ऐ, जी बजाह कन्नै विध्वंस, विस्थापन जनेह तबाही आहले नतीजे निकलदे न।  एह देश दी किश चाल्ली दी तरक्की ऐ?  एसिएं परियोजनाएं कन्नै प्रभावत होने आहले लों दी हालत गी कीऽ नेईं समझेआ जंदा?  समस्या एह ऐ जे देश दी तरक्की ते प्रतिश्ठा गी सत्ता दे उच्चे स्तर दी भन्न-त्रोड़ नै बड्डे-बड्डे बन्नें कन्नै जोड़ी दित्ते दा ऐ ते एह सब किश पंडत जवाहर लाल नेहरू दे दौर थमां चलदा आवा करदा ऐ।  एह सबकिश चलाकी कन्नै आकार दित्ता जंदा ऐ जेहदे च मीडिआ दा बी खरा-मता योगदान हुंदा ऐ जेहड़ा क्हानी दे दूए रूख गी सामनै आहांदे बगैर इक्कै पक्ख गी सामनै रक्खदे होई नोहाड़े गुण गांदा रौहंदा ऐ। 